སྙན་བརྗིད་ཀྱི་རོལ་དབྱངས་རྙིང་པ་ཞིག་གི་འགྱུར་ཁུག་ཁྲོད་ཁྱེད་གཉིད་དུ་ཡུར།གཉིད་སྟངས་དེ་ཅི་འདྲའི་སྙིང་རྗེ་བ་ལ།དེ་རིང་དུང་བརྡ་གཟན་པོ་ཞིག་གིས་ཁྱེད་ཀྱི་རྨི་ལམ་དཀྲོགས་དུས།ད་དུང་ནམ་གུང་རེད།ནམ་གུང་གི་བར་འཁྱགས་དེས་ཁྱེད་ལ་གྲང་འདར་ཞིག་སློང་སྲིད་མོད།རྨི་ལམ་དེའི་འཛུམ་མདངས་ལ་ཞེན་ནས་ཁྱེད་ཡང་བསྐྱར་མལ་སར་འཛུལ།ཕྱི་རོལ་ན་འགྲོས་མི་མཉམ་པའི་དབྱངས་རྟས་ཉི་ཟླ་མགྲོན་དུ་འབོད་མོད།ཁྱེད་ད་དུང་མལ་ས་ན་ལྷ་སྒྲུང་ཞིག་གི་ཕྱི་ཐུམ་འབྲད་བཞིན་འཛུམ་གྱི་ལེར།